Самуэль Гіршгорн

Самуэль Гіршорн (1876, Слонім — 28 мая 1942, Варшава) — пісьменнік, журналіст і палітык яўрэйскага паходжання"Hirschhorn, Samuel". YIVO Encyclopedia..

 Біяграфія 
Гіршорн нарадзіўся ў 1876 годзе ў Слоніме Гродзенскай губерні, Расія, у заможнай сям'і. 

Пераехаў у Варшаву ў трынаццаць гадоў і атрымаў камерцыйную і рэлігійную адукацыю. Пачаў сваю журналісцкую кар'еру ў прагрэсіўнай польскай прэсе, публікуючы артыкулы і вершы, якія былі як арыгіналамі, так і перакладамі з французскай і рускай моў. У 1903 годзе, з уздымам яўрэйскага нацыянальнага руху, напісаў першую брашуру пра сіянізм на польскай мове пад назвай «Co to jest syonizm?» («Што такое сіянізм?»). Пасля гэтага ён стаў частым аўтарам польскай яўрэйскай прэсы, у тым ліку штотыднёвіка «Głos Żydowski» і кракаўскага штомесячніка «Moriah». Даследаваў яўрэйска-польскія адносіны і перакладаў паэзію на ідыш. Падчас Першай сусветнай вайны супрацоўнічаў з «Varshever tageblat», штодзённай газетай на ідыш, якая спансавалася нямецкімі акупацыйнымі ўладамі і прытрымлівалася яўрэйскай нацыяналістычна-папулісцкай арыентацыі. У 1916 годзедалучыўся да кіраўніцтва Варшаўскай асацыяцыі яўрэйскіх пісьменнікаў і журналістаў і да супрацоўнікаў варшаўскай штодзённай газеты на ідыш «Der moment». Ён рэгулярна працаваў у апошняй газеце больш за два дзесяцігоддзі. 

У 1916 годзе Гіршорн быў адным з заснавальнікаў Народнай партыі ў Польшчы і быў абраны ў Варшаўскую гарадскую раду ад гэтай партыі. На выбарах 1919 года ён быў абраны дэлегатам Заканадаўчага сеймаM. Smogorzewska. Posłowie i senatorowie Rzeczypospolitej Polskiej 1919—1939. Słownik biograficzny. — Warszawa: Wydawnictwo Sejmowe. — Т. II: E-J. — С. 226. . Пісаў у розных яўрэйскіх перыядычных выданнях як на польскай, так і на ідыш. Сярод яго перакладаў яўрэйскай паэзіі былі анталогія вершаў Хаіма Нахмана Бяліка ў 1917 годзе і зборнік вершаў з 60 яўрэйскіх вершаў пад назвай «Анталогія яўрэйскай паэзіі» у 1921 годзе. Сярод яго найбольш вядомых  твораў была «Гісторыя яўрэяў у Польшчы ад Чатырохгадовага сейма да Першай сусветнай вайны, 1788-1914 гады» (Historja Żydów w Polsce: od Sejmu Czteroletniego do wojny europejskiej (1788−1914), якая была апублікавана ў 1923 годзе на польскай мовеHistorja Żydów w Polsce : od Sejmu Czteroletniego do wojny europejskiej (1788-1914), а пазней перакладзена на ідыш. 

Гіршорн знаходзіўся ў Варшаўскім гета падчас Другой сусветнай вайны. Вёў дзённік у гета, які быў згублены. Скончыў жыццё самагубствам з дапамогай атруты падчас аперацыі 28 мая 1942 года.

 Спасылкі 
Катэгорыя:Самазабойцы, якія прынялі яд
Катэгорыя:Дэпутаты Заканадаўчага сейма
Катэгорыя:Паэты на ідыш
Катэгорыя:Постаці Слоніма
Катэгорыя:Памерлі ў 1942 годзе
Катэгорыя:Нарадзіліся ў 1876 годзе

Катэгорыя:Нарадзіліся ў Слоніме
Катэгорыя:Яўрэі
Катэгорыя:Яўрэі ў Беларусі
Катэгорыя:Яўрэі ў Польшчы